Majlis Sukan Universiti Malaysia

Majlis Sukan Universiti Malaysia disingkatkan sebagai MASUM ialah sebuah persekutuan sukan universiti yang berpangkalan di Malaysia yang ditubuhkan pada tahun 1974. Ia diiktiraf oleh Kementerian Pengajian Tinggi Malaysia dan ahli Persekutuan Sukan Universiti Antarabangsa (FISU). Badan sukan universiti itu adalah badan tunggal yang diiktiraf untuk sukan universiti di Malaysia oleh FISU. MASUM juga merupakan ahli Persekutuan Sukan Universiti Asia.

Sejarah 
Detik-detik penubuhan MASUM bermula pada tahun 1974 di atas inisiatif pegawai-pegawai sukan universiti pada ketika itu untuk mengadakan pertandingan sukan di kalangan kakitangan universiti tempatan. Pertandingan ini menjadi pemangkin kepada pembangunan sukan di antara universiti tempatan. Pada tahun (1975) penganjuran sukan diantara pelajar-pelajar universiti mula diadakan sehingga kini. Pada tahun 1981, Gabungan Universiti Malaysia (GUM) ditubuhkan hasil daripada inisiatif Timbalan-Timbalan Naib Canselor, Hal-Ehwal Pelajar, Institusi Pengajian Tinggi Awam (IPTA) ketika itu. Sebelum penubuhan GUM, semua aktiviti sukan di IPTA dikendalikan secara ‘ad-hoc’ di kalangan IPTA. Nama GUM telah di tukarkan ke Majlis Sukan Universiti dan Institut Pengajian Tinggi Malaysia (MASUIPTIM) pada tahun 1983. Pada tahun 1985, nama MASUIPTIM telah ditukar secara rasmi dan dinamakan Majlis Sukan Universiti Malaysia (MASUM).

Senarai Pengerusi dan Setiausaha Agung MASUM

Organisasi 
Berikut merupakan senarai organisasi MASUM:

 Pengerusi: Prof. Madya Dr. Nurulfajar Abd Manap
 Timbalan Pengerusi I: Prof. Dato’ Dr. Yuserrie Zainuddin
 Timbalan Pengerusi II: Prof. Dr. Mohd Fo’ad Sakdan
 Setiausaha Agung: Mohd Fairuz Azwad Mohd Zauwawi
 Penolong Setiausaha Agung I: Mohd Aznorizamin Ismail
 Penolong Setiausaha Agung II: Syeamarsyeta Ahamad
 Bendahari: Yusri Hashim

Lihat juga 
 Malaysia di Sukan Universiti Dunia

Rujukan 

Badan induk sukan di Malaysia
Sukan universiti di Malaysia